»De vil videre til Sverige, de vil ikke være i Danmark«, sådan lyder meldingen fra Politikens reporter Frederik Kulager på en knasende telefonforbindelse fra motorvejen ved Rødby, hvor en stor gruppe flygtninge er begyndt at gå mod København.

De mange flygtninge og migranter fandt ud af, at hvis de blev, ville de blive registreret, og måske ende med at blive i Danmark eller endnu værre sendt til et andet EU-land eller hjem.

Nu er de fortsat mod København med Sverige som mål.